Läänemaa Haridustöötajate Liidu juhile Marju Viitmaale on oma osalusest teatanud 20 kooli, kust streigib kokku 433 õpetajat. Tegelikult võib streikijaid olla rohkemgi, sest streikijail ei ole otsest kohustust haridustöötajate liitu sellest teavitada. Läänemaal on üldse 27 üldhariduskooli.
#000001
Kullamaa keskkoolist streigib 7.–9. märtsil terve koolipere: 23 õpetajat. „Õppetööd ei toimu. Palume vanematel lapsed koju jätta,” ütles direktor Meelis Välis, kelle lauale oli just saabunud värske streigiteade.
#000002
Välis rääkis, et laseb lähipäevil kodudesse saata selle kohta kirjaliku teate. „Kui keegi peaks tõesti kooli tulema, siis mina olen tööl. Küll ma vajadusel siis tegevust leian,” ütles Välis.
#000003
Kullamaal ühinevad õpetajate streigiga ka lasteaednikud. Eilse seisuga ei olnud Marju Viitmaal andmeid rohkemate lasteaedade kohta. „Meie lasteaednikud veel mõtlevad, kas ühineda või mitte. Nimekiri on avatud,” ütles Virtsu lasteaia–algkooli streigijuht Tiina Markus eile.
#000004
Kolm päeva streigib 49 õpetajat Haapsalu gümnaasiumis. „Praktiliselt kõik,” ütles streigijuht Marianne Samm.
Samm ütles kolmepäevase tööseisaku kohta, et lühem aeg ei annaks erilist efekti. „Üks päev oleks nagu üks piisk karikas, aga karikas peab olema rohkem piisku,” ütles Samm.
#000005
7. märtsil streigivad Risti kooli õpetajad. „Töö tahab tegemist. Ühe päevaga saame oma sõnumi välja öelda. Kui me streigiks kolm päeva, siis kust see aeg tagasi võtta,” ütles streigijuht Ivi Küla.
#000007
Ühe päeva streigib Kasari kool, kus tegutseb ka õpilaskodu, kuhu tulevad lapsed üle Eesti terveks nädalaks.
„See oleks lastele ja vanematele liigne koormus, kui me saadaks lapsed juba teisipäeva õhtul koju,” rääkis Kasari põhikooli direktor Karin Saare.
Kasari kümme õpetajat streigib reedel, 9. märtsil.
#000008
Marju Viitmaa sõnul on Läänemaa kokku 433 streikivat õpetajat ilus arv. „Väga hästi,” ütles Viitmaa.
Viitmaa toonitas, et igaühe streigiotsus on isiklik, kedagi pole õhutatud. Kui haridustöötajate liit streiki ette valmistades pakkus välja ühe päeva, siis hakkas koolidest tulema signaale, et sellest on vähe.
#000009
Streigi võimaliku tulemuse kohta ütles Viitmaa, et seda ette näha ei ole võimalik. „Õpetajad teadvustavad üldsusele, et nad on olemas, teevad oma tööd ja tahavad selle eest saada ka väärilist palka.” Koolide uksed streigi ajal päris lukus siiski ei ole. Kooli juhtkonnale streigiõigus ei laiene. Direktorid on tööl ja korraldavad ka vajadusel koolielu. Õpetajad streigi ajaks tööle tulema ei pea, ka ei saa nad streigipäeva(de) eest töötasu. Samuti ei tasustata ära jäänud tunde, kui õpetaja annab need ületunnitööna tagantjärele.
#000011
Õpetajate streik on kavandatud 7.–9. märtsile, koolid valivad ise, mitu päeva ja millal täpselt streigivad. Kogu Eestis on streigis osalemisest teatanud 12 000 õpetajat.
Õpetajad nõuavad, et kõrgharidusega õpetaja palga alammäära tõstetaks 2012. aastal 20 protsenti, ka nõutakse töötasu alammäärade kehtestamist lasteaiaõpetajaile.
EHLi nõue, et 2012. a tõstetaks õpetajate palga alammäära ametijärkude kaupa:
#000012
Ministeeriumi ettepanek ajas omavalitsusjuhid ärevusse
#000013
Koolide uksed on suletud, õpetajad nõuavad palka
#000014
Kullamaa kool teeb vahetunnid nutivabaks
#000018
Anvar Samost: kas erakonnad tahavad olulistel teemadel debatti pidada?
#000023